FI Euroopan unionin virallinen lehti C 100/6

Tiivistelmä tiedoista, jotka jäsenvaltiot ovat toimittaneet perustamissopimuksen 87 ja 88 artiklan soveltamisesta maataloustuotteiden tuottamisen alalla toimiville pienille ja keskisuurille yrityksille myönnettävään valtiontukeen ja asetuksen (EY) N:o 70/2001 muuttamisesta annetun komission asetuksen (EY) N:o 1857/2006 nojalla myönnettävästä valtiontuesta

(2008/C 100/04)

Tuen numero: XA 384/07

Jäsenvaltio: Belgia

Alue: Vlaanderen

Tukijärjestelmän nimike tai yksittäisen tuen saaneen yrityksen nimi: Vlaams Centrum voor Agro- en Visserijmarketing vzw (VLAM)

Oikeusperusta: Decreet van 22 december 2006 houdende de uitgavenbegroting van de Vlaamse Gemeenschap voor het begrotingsjaar 2007, inzonderheid artikel 12, gewijzigd bij het decreet van 29 juni 2007

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Avustuksen suuruus on 60 000 EUR, ja se jakautuu kolmen ohjelman kesken seuraavasti:

34 000 EUR toteutetuille neuvontapalveluille,

9 000 EUR tietojenvaihtotapahtumien järjestämiselle,

17 000 EUR julkaisuille

Tuen enimmäisintensiteetti: Tuen intensiteetti on 100 prosenttia

Täytäntöönpanopäivä: Tuki alkaa 1. tammikuuta 2008

Tukijärjestelmän tai yksittäisen tuen kesto: Tuki myönnetään 1. tammikuuta 2008 ja 31. joulukuuta 2008 välisenä aikana toteutettaville toimille

Tuen tarkoitus: Voittoa tavoittelematon yhdistys VLAM haluaa toteuttaa vuonna 2008 aktiivisen kampanjan sellaisen logon kehittämiseksi ja tunnetuksi tekemiseksi, jonka avulla kuluttajat löytävät maataloustuotteiden myyntipaikat. Kampanjalla pyritään helpottamaan tuottajien ja kuluttajien välisiä yhteyksiä.

Voittoa tavoittelematon yhdistys VLAM aikoo:

Tukitoimenpiteeseen sovelletaan asetuksen (EY) N:o 1857/2006 15 artiklaa. Asetuksen (EY) N:o 1857/2006 15 artiklan vaatimukset täyttyvät.

15 artiklan 2 kohdan c alakohta: kolmansien osapuolten toteuttamien sellaisten neuvontapalvelujen maksut, jotka eivät koske jatkuvaa tai säännöllistä toimintaa, eivätkä liity yrityksen tavanomaisiin toimintakuluihin, kuten rutiininomaisiin veroneuvontapalveluihin, säännöllisiin lainopillisiin palveluihin tai mainontaan.

15 artiklan 2 kohdan d alakohta: yritysten välistä tiedonvaihtoa, kilpailujen, näyttelyiden ja messujen järjestämistä ja niihin osallistumista koskevat maksut ja kustannukset.

15 artiklan 2 kohdan f alakohta: julkaisut, kuten esitteet tai verkkosivustot, joissa esitellään jonkin tietyn alueen tai tuotteen tuottajia koskevia tietoja, jos tiedot ja niiden esitystapa ovat puolueettomia ja kaikilla asianomaisilla tuottajilla on tasavertaiset mahdollisuudet olla edustettuina julkaisussa

Alat, joita tuki koskee: Kasvin- ja kotieläintuotanto

Tuen myöntävän viranomaisen nimi ja osoite:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan, 35, bus 40 B-1030 Brussel

Verkko-osoite: http://www.ejustice.just.fgov.be/cgi/article_body.pl?numac=2007036508&caller=list&article_lang=N&row_id=1&numero=18&pub_date=2007-10-04&set3=set+character_variant+ %27dutch.ftl %27&ddfm=12&dt=DECREET&language=nl&choix1=EN&choix2=EN&fromtab=+montxt&nl=n&trier=afkondiging&ddda=2006&sql=dt+ %3D+ %27DECREET %27+and+dd+between+date %272006-12-22 %27+and+date %272006-12-22 %27+&rech=18&tri=dd+AS+RANK+&ddfa=2006&dddj=22&dddm=12&ddfj=22&set1=set+stopfile+ %27MON.stp %27

Muut tiedot: Ilman tätä julkista tukea ohjelman tavoitteita ei voitaisi saavuttaa eikä toimia voitaisi toteuttaa

Jules VAN LIEFFERINGE

Pääsihteeri

Tuen numero: XA 387/07

Jäsenvaltio: Espanja

Alue: Comunidad Valenciana

Tukijärjestelmän nimike tai yksittäistä tukea saaneen yrityksen nimi: Régimen de ayudas a los productores de cereza y viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Oikeusperusta: Resolución de la Consellería de Agricultura, Pesca y Alimentación, por la que se establecen ayudas a los productores de cereza y de viñedo de determinados municipios de la Comunitat Valenciana, afectados por las adversidades climáticas sufridas durante los años 2006-2007

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Kirsikanviljelyä varten tarkoitetun tuen arvioidut kustannukset ovat 1 300 000 EUR.

Viininviljelyä varten tarkoitetun tuen arvioidut kustannukset ovat 150 000 EUR

Tuen enimmäisintensiteetti: Laskentakaavan perusteella tuen arvioitu intensiteetti ei missään tapauksessa ylitä 49,74 prosenttia kirsikanviljelyn osalta ja on 39,98 prosenttia viininviljelyn osalta.

Tuki kirsikoita varten on enintään 20 000 EUR.

Yksittäiselle viljelijälle viininviljelyä varten myönnetty tuki ei saa ylittää tuen enimmäismäärää, joka lasketaan asetuksen (EY) N:o 1857/2006 11 artiklan 2 kohdan ja 3 kohdan mukaisesti

Täytäntöönpanoajankohta: 10 päivää siitä, kun tieto on julkaistu Valencian itsehallintoalueen virallisessa lehdessä (Diario Oficial de la Comunidad Valenciana)

Tukijärjestelmän tai yksittäisen tuen kesto: 31. joulukuuta 2008 saakka

Tuen tarkoitus: Tuen tarkoituksena on korvata viljelijöille tuotantopotentiaalin menetykset kirsikan- ja viininviljelyksillä, jotka ovat kärsineet ankarista sääolosuhteista vuosina 2006 ja 2007, ja helpottaa näin kyseisten tilojen toiminnan jatkamista.

11 artikla: Epäsuotuisien sääolojen aiheuttamista menetyksistä maksettava tuki.

Tuen tarkoituksena on korvata tuotteen myynnistä saatavan tulon vähennys, joka johtuu epäsuotuisista sääoloista

Alat, joita tuki koskee: Maataloustuotanto. Kirsikan- ja viininviljely

Tuen myöntävän viranomaisen nimi ja osoite:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Internet-osoite: http://www.docv.gva.es/portal/portal/2007/12/03/pdf/2007_14504.pdf

Valencia, 26. marraskuuta 2007.

Maataloustuotanto, pääjohtaja

Laura PEÑARROYA FABREGAT

Tuen numero: XA 388/07

Jäsenvaltio: Italia

Alue: Piemonte

Tukiohjelman nimike tai yksittäistä tukea saavan yrityksen nimi: d.g.r. n. 36-6961 del 24 settembre 2007«Legge regionale 20 novembre 2002, n. 29 (Istituto per il marketing dei prodotti agroalimentari del Piemonte), art. 3, comma 2. Procedure, criteri e condizioni per l'erogazione di contributi in conto capitale»

Oikeusperusta: Legge regionale n. 29/2002

d.g.r. n. 36-6961 del 24 settembre 2007

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tukiohjelman vuotuinen kokonaismäärä on 400 000 EUR.

Tapauskohtaisten tukien kokonaismäärä on 2,4 miljoonaa EUR

Tuen enimmäisintensiteetti: Tuen enimmäisintensiteetti on:

100 prosenttia markkinatutkimusten, tuotesuunnittelun ja tuotantosääntöjen määrittelyn osalta 24. syyskuuta 2007 annetun alueneuvoston päätöksen N:o 36-6961 1.2.1.A kohdan mukaisesti,

100 prosenttia kauppasopimuksia ja liikekumppanuuksia koskevan teknisen neuvonnan osalta 24. syyskuuta 2007 annetun alueneuvoston päätöksen N:o 36-6961 1.2.1.B kohdan mukaisesti,

100 prosenttia menekinedistämistoimien sekä messuille ja vastaaviin tapahtumiin osallistumisen osalta 24. syyskuuta 2007 annetun alueneuvoston päätöksen N:o 36-6961 1.2.1.D kohdan mukaisesti

Täytäntöönpanopäivä:

Tukiohjelman tai yksittäisen tuen kesto: 31. joulukuuta 2013 asti

Tuen tarkoitus ja tukikelpoiset kustannukset: Tuen tavoitteina ovat:

asetuksen (EY) N:o 1857/2006 14 artiklan mukaiset tuet laadukkaiden maataloustuotteiden tuotannon edistämiseen.

Tukea voidaan myöntää kattamaan erityisesti maatalouden alkutuotantotiloille jäljempänä luetelluista toimista aiheutuvat kustannukset, jos toimet liittyvät laadukkaiden maataloustuotteiden kehittämiseen:

— kustannukset, jotka aiheutuvat markkinatutkimuksista, tuoteideoinnista ja -suunnittelusta, mukaan luettuina tuet hakemusten laatimiseksi maantieteellisten merkintöjen ja alkuperänimitysten tunnustamiseksi tai erityisluonnetta koskevien todistusten saamiseksi asiaa koskevien yhteisön asetusten mukaisesti,

— kustannukset, jotka aiheutuvat laadunvarmistusjärjestelmien, kuten ISO 9000- tai 14000 -sarjan, ja HACCP-järjestelmien (vaarojen analysointi ja kriittiset kohdat niiden hallitsemiseksi), jäljitysjärjestelmien, järjestelmien, joilla varmistetaan aitous- ja markkinointinormien noudattaminen, sekä ympäristöauditointijärjestelmien käyttöönotosta,

— edellä tarkoitettujen järjestelmien soveltamisesta vastaavan henkilöstön koulutuskustannukset,

— tunnustettujen varmentamislaitosten laadunvarmistus- ja vastaaville järjestelmille ensimmäistä kertaa annetuista varmentamisista perimät maksut,

— kustannukset, jotka aiheutuvat toimivaltaisten viranomaisten yhteisön tai jäsenvaltioiden lainsäädännön nojalla toteuttamista tai niiden puolesta toteutetuista pakollisista tarkastuksista, ellei yhteisön lainsäädännössä edellytetä, että tuottajien on vastattava kyseisistä kustannuksista.

Asetuksen (EY) N:o 1857/2006 15 artiklan mukaiset tuet kauppasopimusten ja liikekumppanuuksien kannustamiseen.

Kolmansien osapuolten toteuttamien sellaisten neuvontapalvelujen kustannukset, jotka eivät koske jatkuvaa tai säännöllistä toimintaa eivätkä liity yrityksen tavanomaisiin toimintakuluihin, kuten rutiininomaisiin veroneuvontapalveluihin, säännöllisiin lainopillisiin palveluihin tai mainontaan;

Asetuksen (EY) N:o 1857/2006 15 artiklan mukaiset tuet menekinedistämistoimiin (messuille ja vastaaviin tapahtumiin osallistuminen).

Erityisesti yritysten välisen tiedonvaihdon, kilpailujen, näyttelyiden ja messujen järjestämisen ja niihin osallistumisen osalta tukea voidaan myöntää maatalouden alkutuotantotiloille seuraaviin kustannuksiin:

— osallistumismaksut,

— matkakustannukset,

— julkaisujen kustannukset,

— näyttelytilojen vuokra,

— kilpailuissa myönnettävät vertauskuvalliset palkinnot, joiden arvo on enintään 250 euroa palkintoa ja voittajaa kohti.

Tukea voidaan myöntää myös julkaisuista, kuten esitteet tai verkkosivustot, joissa esitellään jonkin tietyn alueen tai tuotteen tuottajia koskevia tietoja, aiheutuviin kustannuksiin, jos tiedot ja niiden esitystapa ovat puolueettomia ja kaikilla asianomaisilla tuottajilla on tasavertaiset mahdollisuudet olla edustettuina julkaisussa

Alat, joita tuki koskee: Maatalous ja siihen liittyvät palvelut ja toimet. Kaikki tuotannonalat, joilla tuotetaan asetuksen (EY) N:o 1857/2006 2 artiklan 2 kohdassa määriteltyjä tuotteita

Tuen myöntävän viranomaisen nimi ja osoite:

Regione Piemonte Direzione Agricoltura Corso Stati Uniti, 21 I-10129 Torino

Internet-osoite: Tukiohjelman koko teksti on saatavissa seuraavasta osoitteesta:

http://www.regione.piemonte.it/governo/bollettino/abbonati/2007/39/suppo2/00000001.htm

Muita tietoja: Tukiohjelma kestää vuoden 2013 loppuun tai vuosiksi 2007–2013 vahvistettujen maa- ja metsätalousalan valtiontukea koskevien yhteisön suuntaviivojen (EUVL C 319, 27.12.2006, s. 1) ja ryhmäpoikkeusasetuksen (EY) N:o 1857/2006 voimassaolon päättymiseen asti. Vuotuiset 400 000 EUR suuruiset menot katetaan 23. huhtikuuta 2007 annetulla alueellisella lailla N:o 10 hyväksytystä Piemonten alueen talousarviosta vuosiksi 2007, 2008 ja 2009. Tukiohjelman rahoitus vuosiksi 2010–2013 vahvistetaan vuosittain kirjanpitoa ja varainhoitoa koskevilla alueellisilla säädöksillä

Tuen numero: XA 390/07

Jäsenvaltio: Ranska

Alue: Département de l'Hérault

Tukiohjelman nimike: Aides à l'achat d'agroéquipements à vocation environnementale par des Coopératives d'Utilisation de Matériels en Commun (CUMA)

Oikeusperusta:

— Article 4 du règlement (CE) no 1857/2006 de la Commission du 15 décembre 2006

— Articles L1511-2, L1511-3 et L1511-5 du code général des collectivités territoriales

— Délibération du Conseil général de l'Hérault du 16 juillet 2007

— Convention cadre en cours entre le département et la région Languedoc Roussillon

Tukijärjestelmän vuosikustannukset: 70 000 EUR käytettävissä olevien määrärahojen mukaan

Tuen enimmäisintensiteetti: 15–40 % tukikelpoisista kokonaiskustannuksista sen mukaan, mistä laitteista on kyse ja saadaanko niihin muuta julkista rahoitusta. Alueneuvosto valvoo, ettei 40 %:n enimmäismäärä ylity tuen kumuloitumistapauksissa

Täytäntöönpanopäivä: Välittömästi komissiolta saadun vastaanottoilmoituksen jälkeen

Tukiohjelman kesto: 2007–2013

Tuen tarkoitus: Tukiohjelma on annetun asetuksen (EY) N:o 1857/2006 4 artiklan mukainen.

Ohjelman täytäntöönpanolla mahdollistetaan edellä mainitun asetuksen 4 artiklan 3 kohdan d alakohdassa tarkoitetun ympäristönsuojelutavoitteen saavuttaminen.

Tukikelpoisiin menoihin kuuluvat sellaisten maatalouslaitteiden hankinnat, joilla kemiallisten lannoitteiden ja erityisen saastuttavien kasvinsuojeluaineiden käyttöä voidaan rajoittaa ja maanviljelyn panosten määrää maaperässä vähentää, jotta edistetään ympäristöystävällisempien viljelykäytäntöjen kehittämistä. Esimerkiksi se, että rikkaruohojen kemiallisesta poistamisesta siirrytään mekaaniseen poistamiseen, vähentää rikkaruohomyrkkyjen käyttöä ja samalla niiden esiintymistä maaperässä sekä pinta- ja pohjavesissä.

Näiden tukien avulla vähennetään myös yksittäisten tilojen kustannuksia, joita tarkoitetaan asetuksen (EY) N:o 1857/2006 4 artiklan 3 kohdan a alakohdassa, koska tukia myönnetään vain maatalouskoneiden yhteiskäyttäjien osuuskunnille. Osuuskuntainvestoinnilla tarpeet jaetaan keskinäisesti; maanviljelijät optimoivat ja tehostavat investointeja useampien tilojen tasolla. Hankkimalla laitteet osuuskuntaan vältetään yksittäiset liikainvestoinnit. Tämä parantaa tilojen kilpailukykyä, vaikka kaikki muut tekijät pysyvät ennallaan.

Liitteenä on luettelo tukikelpoisista maatalouslaitteista

Alat, joita tuki koskee: Tuki on avoin kaikille osuuskunnille toiminta-alasta riippumatta edellyttäen, että niissä noudatetaan yhteisön teksteissä käytetyn mukaista määritelmää pk-yrityksistä

Tuen myöntävän viranomaisen nimi ja osoite:

Conseil général de l'Hérault Hôtel du département 1000, rue d'Alco F-34087 Montpellier cedex 4

Internet-osoite: www.cg34.fr

Valitse kohta: Économie/agriculture/production/appui au développement/en savoir plus: aide à l'investissement en CUMA

Luettelo ympäristötarkoituksiin käytettävistä maatalouslaitteista, joille tukea voidaan myöntää:

1. Maanmuokkauslaitteet, erityisesti:

Kasvinmurskaimet

Ruiskuttimet

Pyörömurskaimet

Kultivaattorit

Pyöröleikkurit

Jankkoaurat

Äkeet.

Näillä laitteilla rajoitetaan kemiallista rikkaruohojen poistamista, ilmavoitetaan maata ja edistetään orgaanisen aineksen muuttumista, mikä parantaa maaperän rakennetta. Näiden maatalouskoneiden ostosta aiheutuvat menot edistävät näin asetuksen (EY) N:o 1857/2006 4 artiklan 3 kohdan d alakohdan mukaista luonnonympäristön parantamista.

2. Biopolttoaineisiin liittyvät laitteet, erityisesti:

Dekantointisäiliöt

Säilytyssiilot

Pakkauskoneet

Varastointisiilot

Pumput

Lajittelijat

Varastosäiliöt

Puristusyksiköt

Öljynpuristimet

Kierukat

Kuivaimet

Suodattimet.

Näillä laitteilla tuotetaan biopolttoaineita rapsista ja auringonkukista. Hankintoja rahoitetaan vain, jos laitteet on tarkoitettu ainoastaan biopolttoaineen tuotantoon.

3. Orgaanisen aineksen käyttöön liittyvät laitteet, erityisesti:

Levitystankit

Lannanlevittimet

Kompostinlevittimet

Kompostorit

Orgaanisen aineksen levittimet

Kasvinmurskaimet.

Käyttämällä orgaanista ainesta vältetään kemiallisten lannoitteiden käyttö. Orgaanisen aines parantaa myös maaperän rakennetta ja lisää maan vedensitomiskykyä. Toimenpide noudattaa näin asetuksen (EY) N:o 1857/2006 4 artiklan 3 kohdan d alakohdan mukaisia ympäristönsuojelutavoitteita.

4. Viherleikkauslaitteet, erityisesti:

Oksaharat

Mekaaniset karsijat

Oksanmurskaimet

Sitojalaitteet

Lehtileikkurit

Esileikkauksessa käytettävät leikkurit

Lehtien poistolaite

Työskentelyalustat.

Näitä laitteita käytetään pääasiassa viiniköynnösten sitomiseen ja palstojen hoitoon.

Kun köynnökset on hyvin sidottu, tarvitaan vähemmän kasvinsuojeluaineita, koska lehvistöä on vähemmän ja se on terveempää.

5. Kasvinsuojeluaineista johtuvaa saastumista vähentävät laitteet, erityisesti:

Korjuulaitteiden pesuyksiköt

Ohjelmoitavat annostelijat

Paikannuslaitteet Seuraava käsittely: GPS

Säiliöiden huuhtelusarjat

Päätöksentekoa helpottavat laitteet

Virtauksen hallintaan käytettävät laitteet

Ruiskutusnesteen keräyspaneelit.

Näillä laitteilla vähennetään kemiallisia panoksia ja tehostetaan käsittelyjä

Tuen numero: XA 391/07

Jäsenvaltio: Espanja

Alue: Región de Murcia

Tukijärjestelmän nimike tai yksittäistä tukea saavan yrityksen nimi: Ayudas a los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia, para la puesta en marcha y para las actividades de los Consejos

Oikeusperusta: Propuesta de Orden de la Consejería de Agricultura y Agua por la que se establecen las subvenciones para los Consejos Reguladores de Denominaciones de Origen e Indicaciones Geográficas y para el Consejo de Agricultura Ecológica de la Región de Murcia

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Arvioidut kustannukset ovat 2 000 000 EUR vuodessa eli 12 000 000 EUR kuusivuotiskauden aikana

Tuen enimmäisintensiteetti: Lakiluonnoksen 4 §:n mukaan tuki ei saa ylittää 275 000 EUR vuodessa kutakin neuvostoa kohti niitä tuotteita varten, joita säännellään asetuksella (ETY) N:o 2092/91, eikä 160 000 EUR niitä tuotteita varten, joita säännellään asetuksilla (EY) N:o 510/2006 ja (EY) N:o 1493/1999.

Kuitenkin 3 §:n mukaan tuen enimmäismäärä riippuu kyseessä olevista tukikelpoisista kustannuksista. Siten:

Neuvostojen toimille myönnettävän tuen (3 §:n A momentti) osalta enintään 70 prosentille tiedotus- ja menekinedistämistoimien kustannuksista voidaan myöntää tukea elintarvikkeiden laatuun liittyvissä ohjelmissa (määrä enintään 90 000 EUR) (1.1 kohta) ja samoin enintään 70 prosentille markkinatutkimustoimien kustannuksista (määrä enintään 20 000 EUR vuodessa) (1.3 kohta). Yleisluonteista mainontaa varten sallitaan tuki, joka on enintään 50 prosenttia. Tuen määrä voi olla enintään 20 000 EUR (1.2 kohta).

Pakollisista tarkastustoimista aiheutuville kustannuksille voidaan myöntää tukea enintään 100 prosenttiin tai 60 prosenttiin saakka riippuen siitä, koskevatko neuvostojen toimet asetuksella (ETY) N:o 2092/91 vai (EY) N:o 510/2006 tai (EY) N:o 1493/1999 säänneltyjä tuotteita (kahdessa jälkimmäisessä tapauksessa tuen määrä saa olla enintään 60 000 EUR vuodessa) (3 §:n A momentin 2 kohta).

Neuvostojen perustamista varten (3 §:n B momentti) voidaan myöntää tukea enintään 100 prosenttia kustannuksista. Määrä voi kuitenkin olla enintään 60 000 EUR vuodessa viiden ensimmäisen vuoden aikana (ja enintään 300 000 EUR koko viiden vuoden kauden aikana) (1 kohta). Tuki tiedotus-, menekinedistämis- ja mainontatoimia varten vähenee asteittain ensimmäisen viisivuotiskauden aikana sääntelyneuvoston perustamisesta alkaen. Enimmäismäärät ovat samat kuin edellä sekä yleisluonteiselle mainonnalle että tutkimukselle (eli 20 000 EUR vuodessa) (2 kohta). Myös pakollisia tarkastustoimia varten myönnettävä tuki vähenee asteittain 100 prosentista 60 prosenttiin ensimmäisenä viisivuotiskautena sääntelyneuvoston perustamisesta alkaen (tuen enimmäismäärä on myös 60 000 EUR vuosi) (3 kohta)

Täytäntöönpanopäivä: Tammikuu 2008

Tukiohjelman tai yksittäisen tuen kesto: Joulukuuhun 2013 saakka

Tuen tarkoitus: Lakiluonnoksen mukaista tukea myönnetään sekä maantieteellisiä merkintöjä että alkuperänimityksiä käsittelevien sääntelyneuvostojen ja Murcian luonnonmukaista viljelyä käsittelevän lautakunnan toimille, jotka liittyvät niiden käsittelemien tuotteiden laatuun sekä uusien elinten perustamiseen.

Tuet, joita lakiluonnoksen mukaan myönnetään neuvostojen toimille, ovat asetuksen (EY) N:o 1857/2006 15 artiklan 2 kohdan c alakohdan, d alakohdan i, iii ja iv alakohdan sekä e alakohdan mukaisia sekä lakiluonnoksen 3 §:n A momentin 1 kohdan ja B momentin 2 kohdan mukaisia sekä asetuksen 14 artiklan 2 kohdan a ja e alakohdan ja lakiluonnoksen 3 §:n A momentin 2 kohdan ja B momentin 3 kohdan mukaisia.

Neuvostojen perustamiseen myönnettävän tuen osalta toimenpiteistä säädetään asetuksen 9 artiklassa, joka sisältää 3 osassa mainitut tukikelpoiset kustannukset, jotka mainitaan lakiluonnoksen 3 §:n B momentin 1 kohdassa

Alat, joita tuki koskee: Maataloustuotanto (eläin- ja kasvituotteet)

Tuen myöntävän viranomaisen nimi ja osoite:

Dirección General de Industrias y Asociacionismo Agrario Consejería de Agricultura y Agua Plaza de Juan XXIII, s/n E-30008 Murcia

Internet-osoite: http://www.carm.es/neweb2/servlet/integra.servlets.ControlPublico?IDCONTENIDO=5221&IDTIPO=100&RASTRO=c428$m

Muita tietoja: Tukia ei makseta suoraan tuottajille vaan se maksetaan maantieteellisiä merkintöjä ja alkuperänimityksiä käsittelevien sääntelyneuvostojen ja Murcian luonnonmukaista viljelyä käsittelevän lautakunnan kautta niiden tuotteiden osalta, joita säännellään maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetulla neuvoston asetuksella (EY) N:o 510/2006, viinin yhteisestä markkinajärjestelystä 17 päivänä toukokuuta 1999 annetulla neuvoston asetuksella (EY) N:o 1493/1999 ja maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetulla neuvoston asetuksella (ETY) N:o 2092/91.